Ekonomio di Laos

Pos interna milito qua duris de 1959 til 1975, Laos adoptis socialista rejimo. En 1986, la lando komencis ekonomiala descentraligo e stimular la kreo di privata entraprezi. La rezulti esis bona: la mezavalora yarala kresko de 1988 til 2008 esis 6%, ecepte dum la periodo de la krizo en Azia, en 1997. De 2008 til 2013, l'ekonomio kreskis plu kam 7% omnayare. En 2011, la lando inauguris sua borso.

Por mantenar la kresko, lua guvernerio ambicionis atingar 3 skopi: diminutar la povreso, expansar l'eduko a la tota pueri, ed anke plubonigar la sistemo di transporto interne la lando. La "vetrino" di ta plubonigo en la sistemo di transporti esas la konstrukto di treno di granda rapideso inter Kunming, en Popul-Republiko Chinia, e Vientiane, signifikanta koloko di 6 miliard dolari. Laos anke havas potencialo por produktar energio hidroelektala e sunala. L'ecesajo di elektro produktita exportacesas a vicina landi. En 20220, elektro ja esis disponebla en 100% de la lando.

Agrokultivo reprezentis 23,7% de la TNP en 2014, ed employis 73,1% de la laboro-povo en 2013. L'ekonomiala kresko diminutis la povreso de 46% en 1992 til 26% en 2010. L'ekonomio anke profitas de direta koloko en aquobarili por produktar elektro en fluvio Mekong, en produktado di kupro, oro e ligno, ed en konstrukto, quankam kelka projeti kritikesas pro ambiental efekti.

Referi

Kategorio:Laos
Laos